Võistlusjuhend
Läänemaa jäärada II etapp
laupäeval, 11. veebruaril 2017.a.
Noarootsi vallas Österby sadamas
EAL on kooskõlastanud ürituse toimumise (23/J). Võistlusest võivad osa võtta EAL sõitjalitsentside, rahvaspordikaartide ja rahvakrossikaartide omanikud. Ei kehti RKAS Seesam kindlustuspoliis nr 7/32616.
I peatükk
PROGRAMM
Esmaspäeval, 6. veebruaril 2017.a. avaldatakse võistlusjuhend
Esmaspäeval, 6. veebruaril 2017.a. kell 12.00 algab osavõtjate eelregistreerimine
Reedel, 10. veebruaril 2017.a. kell 18.00 lõpeb osavõtjate eelregistreerimine 
Reedel, 10. veebruaril 2017.a. kell 22.00 avaldatakse osavõtjate nimekiri
laupäeval, 11. veebruaril 2017.a:
08.00-09.00 - registreerimine, dokumentide kontroll
08.00-09.30 - võistlusautode tehniline kontroll
09.30-10.00 - võistlusrajaga tutvumine jalgsi, uiskude või suuskadega
10.15 - võistlejate koosolek ja avaldatakse stardinimekiri ametlikul teadetetahvlil
10.30 - võistlussõitude start
Eesmärk ja ülesanded
Populariseerida autosporti,
Selgitada välja selle võistluse parim sõitja,
Et noored saaksid arendada oma oskusi rajal, mitte tavaliikluses,
Arendada koostööd erinevate omavalitsustega ja arendada kohaliku külaelu,
Arendada noorte huviringi ja pakkuda neile tegevust autospordiga tegeledes,
II peatükk
Art. 1 Korraldaja
1.1. Võistluse korraldab MTÜ Igaühe Terviseklubi.
1.2. Ametnikud
Võistluse juht: Heiki Rahuoja,  tel (+372) 50 653 91
Võistluse sekretär: Liili Murway, tel (+372) 5347 0653
Peaajamõõtja: Maili Kõrgemägi, tel (+372) 50 72 399
Tehniline kontroll: Kalvar Silde, tel (+372) 52 80 623
III peatükk
Art. 2 Määrang
2.1. Võistluse korraldab MTÜ Igaühe Terviseklubi vastavuses FIA spordikoodeksi ja selle lisadega ja käesoleva võistlusjuhendi alusel.
2.2. Võistleja saab mandaadis täidetud osavõtuavalduse ja allkirjastab selle kohapeal, peab omama EAL võistlejalitsentsi ,rahvaspordi või rahvakrossi kaarti . Klassides 5.1.1 – 5.1.9 saab osaleda EAL võistlejakaardi või litsentsi alusel. Noortel peab olema täidetud vanema või ametliku hooldaja luba.
2.3. Võistlusjuhend on avaldatud 6. veebruaril 2017. a.
Art. 3 Võistlusrada 
3.1. Võistlusrada
Noarootsi vallas Österby sadamas.
3.2. Võistlustrassi iseloomustus
Pikkus: Raja pikkus ~3000 m
Minimaalne laius: 5 m
Maksimaalne laius: 20 m
Pinnas: jää
Art. 4 Ajakava
laupäeval, 11. veebruaril 2017.a:
08.00-09.00 - registreerimine, dokumentide kontroll
08.00-09.30 - võistlusautode tehniline kontroll
09.30-10.00 - võistlusrajaga tutvumine jalgsi, uiskude või suuskadega
10.15 - võistlejate koosolek ja avaldatakse stardinimekiri ametlikul teadetetahvlil
10.30 - võistlussõitude start
Autasustamine pärast võistlussõitude lõppu.
Võistluse ajakava, stardinimekiri ja rajaskeem avaldatakse võistluse ametlikul teadetetahvlil (ATT) hooldealas.
Art. 5 Võistlusautod
5.1. Arvestusklassid
5.1.1  J-18 (noored vanuses kuni 18 aastat)
5.1.2  Esiveolised sõiduautod
5.1.3  Tagaveolised sõiduautod
5.1.4  SU - (vene päritolu tagaveolised sõiduautod)
5.1.5  4WD
5.1.6  Naised 2WD
5.1.7  2WD-SPORT – Piikrehv (autodel on nõutav turvapuur)
5.1.8  4WD-SPORT – Piikrehv (autodel on nõutav turvapuur)
5.1.9  Veteranid 60+ (kaherattaveolistel tänavasõiduautodel töömaht kuni 2000 cm³)

5.2. Võistlusautod 
5.2.1. Võistlusautod peavad olema kinnise kerega ja võivad omada ASN tehnilist kaarti. 
5.2.2. Võistlusautodel ei pea olema registreerimisnumbrit, kehtivat ülevaatust ega kindlustust. 
5.2.3. Tehnilist kontrolli mitteläbinud võistlusautot starti ei lubata.
5.2.4. Võistlusauto tehnoseisundit ja rehve võib kontrollida kogu võistluse vältel.
5.2.5. Pukseerimissilmus auto ees ja taga on kohustuslik.
5.2.6. Autos peab korrektselt kinnitatuna paiknema kehtiva kasutusajaga tulekustuti (min 1 kg) ja komplektne apteek.
5.2.7 Korraldaja väljastab igale võistlejale 2 võistlusnumbrit, mida palume peale sõitu tagastada.
5.2.8 Võistlusautol on soovituslik aluskate, minimaalselt 3x4 meetrit.
5.2.9. Klassides 2WD sport ja 4WD sport autodel on lubatud kasutada FIA/Rootsi MM-nõuete kohaseid piikrehve vastavalt ERK kinnitatud jäärajavõistluste üldalustes p 4.2. toodule.
6. Tingimused rehvidele
6.1. Nõuded naastrehvidele

* naastude arv rehvis ei tohi olla suurem kui: 
- rehvis, mille velje läbimõõt kuni 13" – 90 
- rehvis, mille velje läbimõõt 14"-15" – 110 
- rehvis, mille velje läbimõõt rohkem, kui 15" – 130
6.1.1. Lubatud ainult Liiklusseadusele vastavad M1 kategooria sõiduki tänavasõidu rehvid. 
6.1.2. Igasugune materjalide lisamine rehvidele keelatud.
6.1.3. Naastude liimimine on lubatud.
6.1.4. Autod ja rehvid peavad vastama tehnilistele tingimustele võistluse igal ajahetkel.
6.1.5. Vastavalt jääraja 2016 a.üldjuhendile on Hakkappelita 8 ja Continental IceContact 2 lubatud.

Art. 7 Osavõtjad
7.1. Võistlejad peavad mandaadis esitama: 
7.1.1. täidetud ja allkirjastatud osavõtuavalduse
7.1.2. EAL sõitjalitsentsi, rahvaspordikaardi või rahvakrossikaardi.
7.1.3. tehnilise kaardi (ASN tehnilise kaardiga sportautodel)
7.1.4. vanema või eestkostja kirjaliku loa võistlusel osalemiseks (12-18 a vanused noored)
7.2. Võistlejate sõiduvarustuse vastavust FIA ja EAL määrustikele kontrollitakse tehnilise ülevaatuse käigus.
7.3. Ühel autol võib ühes klassis võistelda kaks võistlejat, kes mõlemad tasuvad osavõtumaksu.
7.4. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige võistlusnumber. Ülejäänud võistlusnumbrid tuleb võistlejal sõidu ajaks kinni katta.
7.5. Starti lubatakse kuni 120 võistlusele registreerunud osavõtjat.

Art. 8 Eelregistreerimine
8.1. Eelregistreerimine algab 6. veebruaril 2017.a kell 12.00 ja lõpeb 10. veebruaril 2017.a kell 18.00.
8.2. Eelregistreerimine sooritada internetiaadressil http://autosport.ee/rk/
Art. 9 Osavõtumaks
9.1. Osavõtumaks eelregistreerinutel kõikides klassides 5.1.2.-5.1.9.  25€.  
9.2. Osavõtumaks tasutakse võistluspäeval mandaadis.
IV peatükk
Art. 10 Võistluse käik
10.1. Võistlusrajaga tutvumine vastavalt ametlikul teadetetahvlil näidatule.
10.2. Stardijärjekord arvestusklasside kaupa vastavalt osavõtjate nimekirjale. Stardijärjekorra määrab korraldaja, see avaldatakse võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.
10.3. Stardi-intervalli (30 sekundit või 1 minut) määrab võistluse juht. 
10.4. Stardisignaal foori või lipuga. Stardimärguandeks punaste fooritulede kustumishetk või lipu tõstmishetk.
10.5. Valestardi eest karistus 10 sekundit.
10.6. Kui võistleja ei stardi 20 sekundi jooksul, loetakse võistleja katkestanuks antud sõiduvoorus.
10.7. Rajatähiste esialgselt kohalt liigutamised ja STOP-märgi juures peatumise eiramine fikseeritakse faktikohtunike poolt. Rikkumist karistatakse vastavalt artiklis 14 toodud karistusmäärale.
10.8. Raja oluline lühendamine võrdub diskvalifitseerimisega antud sõiduvoorus.
10.9. Toimub kaks või kolm võistlussõitu olenevalt võistlejate arvust. Lõplik tulemus kahe parema võistlussõidu kohapunktide summeerimise teel.
10.10. Kõik tulemused vastavalt finišiprotokollile.
Art. 11 Vastulaused
11.1. Vastulause esitamise aeg 15 minutit pärast esialgsete tulemuste avaldamist ATT-l.
11.1.1. Vastulause esitatakse võistluse juhile kirjalikus vormis.
11.1.2. Vastulause kautsjon 65 €.
11.2. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati
Art. 12 Autasustamine
12.1. Iga arvestusklassi kolme paremat võistlejat autasustatakse.
12.2. Võistlus on avatud lisaauhindadele.
V peatükk
Art 13. Lisasätted
13.1. Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.
13.2. Kiivri kasutamine kohustuslik. Kiivril peab olema vähemalt E tähistus.
13.3. Turvarihmad peavad osalejal olema võistlemise ajal korrektselt kinnitatud.
13.4. Võistlejad peavad järgima kohtunike korraldusi kogu võistluse jooksul. 
13.5. Võistlejate parklas on keelatud liikuda kiiremini kui 10 km/h. Kohtuniku poolt fikseeritud silmnähtava kiiruseületamisega kaasneb karistus (VJ Art 15).
13.6. Võistluse ajal võistlusautoga võistlusalast väljaminek keelatud. Rikkumisel karistus kuni võistluselt eemaldamiseni. Erandkorrras lubatud võistluse juhi loal.
13.7. Võistlusjuhendis määratlemata küsimused lahendab korraldaja koos kohtunikega kohapeal.
Art. 14 Vastutus
14.1. Võistluse korraldaja ja Eesti Autospordi Liit ei vastuta võimalike õnnetuste ja nende tagajärgede eest. 
Art. 15 Karistused
VJ Art 9. Osavõtumaks tasumata (stardikeeld)
FIA 15.1.3/5 Auto mittevastavus, dokumendid (stardikeeld)
VJ p 13.5. Lubatust suurem kiirus hooldusalas 2 korral (eemaldamine)
VJ p 10.7. STOP märgi eiramine 2 korral (eemaldamine)
FIA 3.3.6. Ebakorrektne, ebaaus või ebasportlik käitumine (kuni eemaldamiseni)
FIA 11.5,1/2 Tõkestamine, ebasportlikkus (kuni eemaldamiseni)
FIA 7.1. Kõrvaline isik autos (kuni eemaldamiseni)
FIA 15.1.8. Auto tehniline korrasolek (kuni eemaldamiseni)
FIA 18.1.9. Kohtunikele mitteallumine (kuni eemaldamiseni) 
VJ p 13.6. Võistlusalast väljumine (kuni eemaldamiseni)
FIA 19.9. Peatumine finiši ja STOP märgi vahelisel alal (kuni eemaldamiseni)
Raja vale läbimine (kuni eemaldamiseni)
VJ p 10.8. Raja oluline lühendamine (kuni eemaldamiseni)
VJ p 10.5. Valestart (+10 s)
VJ p 10.7. STOP märgi eiramine 1 korral (+10 s)
VJ p 10.7. Rajatähise puude (+10 s)
FIA 15.1.2. Hilinemine tehnilisele ülevaatusele (32 €)
VJ p 5.2.7. Võistlusnumbri puudumine (32 €)
VJ p 13.5. Lubatust suurem kiirus hooldusalas 1 korral (65 €)